open-index/open-wikipedia-markdown huggingface dataset:
Չեչիլիա Գալլերանի

thumb|Չեչիլիա Գալլերինի
[thumb|[Սան Ջովաննի ին Կրոչե]]

**Չեչիլիա Գալլերանի** (ծնվ. Միլան, 1473 - Սան Ջովաննի ին Կրոչե, 1536), եղել է Լուդովիկո Սֆորցայի սիրուհին։ Լեոնարդո դա Վինչիի «Կզաքիսով տիկինը» կտավի բնորդուհին է։

## Կենսագրություն
Ծագումով սիենացի Գալլիերանի ընտանիքը 15-րդ դարասկզբին՝ Չեչիլիայի ծնունդից առաջ, տեղափոխվում է Միլան։ Չեչիլիայի պապը՝ Սիջերիո Գալլերանին, հայտնի իրավաբան էր Սիենայում։ Նրա որդի Բարտոլոմեոն (Չեչիլիայի հորեղբայրը) ունեցել է քաղաքական գործչի հաջող կարիերա։

1437 թվականին Գալլերանիները տեղափոխվում են Գարիբալդիի դարպասի մոտակայքում գտնվող Սան Սիմպլիչանո, որտեղ էլ 1473 թվականին ծնվում է Չեչիլիան։ Չեչիլիայից բացի, ընտանիքում մեծանում էին նրա 7 եղբայրները և քույրը։

Վաթսունվեց տարեկան հասակում Չեչիլիայի հայրը մահացավ, և ընտանիքն ընկավ ծանր տնտեսական կացության մեջ։ Մոր ջանքերի շնորհիվ բնածին տաղանդով օժտված Չեչիլիան կրթություն ստացավ, իսկ նրա ստեղծագործություններն արժանացան գովեստի խոսքերի ժամանակակից գրողների կողմից։

1482 թվականին, երբ Լեոնարդոն ժամանում է Միլան՝ Լուդովիկո Սֆորցայի հրավերով, Չեչիլիան 9 տարեկան էր։

1483 թվականին, երբ Չեչիլիան 10 տարեկան էր, ընտանիքն իր համաձայնությունն է տալիս աղջկա և Ստեֆանո Վիսկոնտիի ամուսնությանը։ Սակայն համաձայնագիրը չեղարկվում է 1487 թվականին՝ ընտանիքների տարաձայնությունների պատճառով։

## Գրականության մեջ
* Ֆրանչեսկա Բելոտտի, Ջան Լուկա Մարգերիտի - *Milano segreta, 2008*
* Դանիելա Պիցագալլի - *La dama con l'ermellino. Vita e passioni di Cecilia Gallerani nella Milano di Ludovico il Moro, 1999*
* Դանիո Ասինարի, Անտոնելլա Պիցամիլիո - *I tesori di Cecilia*, Artestudioarte, 2014
* Ջան Կարլո Կորադա, Դանիո Ասինարի, Բեատրիչե Տանցի, Ռիկարդո Գրոպալի, Ֆուլվիո Ստումպո - *Cecilia Gallerani, una donna nel Rinascimento, 2016*

## Աղբյուրներ
# https://libmma.contentdm.oclc.org/digital/collection/p15324coll10/id/84801
# https://www.vnews.am/culture/da-vinchi-kzaqisov-tikine/
# https://it.wikipedia.org/wiki/Cecilia_Gallerani

Կատեգորիա:1473 ծնունդներ
Կատեգորիա:1536 մահեր
Կատեգորիա:Միլան քաղաքում ծնվածներ
Կատեգորիա:Սիենա քաղաքում ծնվածներ
Օկինավայի դիետա

«Օկինավայի դիետա», ծովային դիետայի տեսակ, որը բնորոշ է  Ռյուկյու կղզիների բնակիչներին, սննդակարգը կազմված է կղզու մշտական բնակիչների ուտելիքներից՝ առողջ քաշ պահելու համար։ Անվանումը առաջացել է ամենախոշոր կղզի Օկինավայից։

## Կղզիզներում մշտական բնակվողների դիետա
Ռյուկյու կղզիների բնակիչները, որոնցից  Օկինավա կղզին  համարվում Է համեմատաբար ամենամեծը, աչքի են ընկնում  կյանքի ամենաերկար տևողությամբ։ Օկինավացի տղամարդկանց միջին տարիքը 78 տարեկանն  է, իսկ կանանցը՝ 86։ Այս ցուցանիշը մեծ է Ճապոնիայի  բնակչության կյանքի միջին տևողոթյունից,  իսկ Ճապոնիան երկարակեցությամբ   զբաղեցնում է առաջին տեղն աշխարհում։ Երկար կյանքի տևողության հետ մեկտեղ, այս կղզու բնակիչները տարբերվում են սրտային հիվանդությունների և քաղցկեղի մի քանի տեսակների սակավությամբ։ Հետազոտությունների ժամանակ 1995 թվականին պարզվել է,որ ի տարբերություն այդ տարիքի ամերիկացիների՝ Օկինավայի բնակիչների սրտի իշեմիկ հիվանդություններից մահվան ռիսկը  8 անգամ քիչ է, 7 անգամ քիչ՝ շագանակագեղձի քաղցկեղից, 6,5 անգամ քիչ՝ կրծքագեղձի քաղցկեղից  և 2,5 անգամ քիչ հաստ աղիքի քաղցկեղից։

Կյանքի ամենաերկար տևողությամբ աշխարհի 5 վայրերի մեջ է մտնում Օկինավան։ Այնտեղ 60 մարդ 100․000 հօգու հաշվով հատում է 100-ամյակի շեմը։Օկինավացիերի երկարակեցության հիմնական պատճառներից է գյուղատնտեսությունը, որը նպաստում է աշխույժ կենսակերպին, ցածր կալորիականությամբ սննդի, մեծ քանակությամբ ծովամթերքի և առանց քիմիկատների աճեցված սննդի օգտագործումը։ Նրանց գաղտնիքը նաև կայանում է նրանում, որ գերսնվելու փոխարեն նրանք կշտանում են 80 տոկոսով։

## Ծանոթագրություններ

## Արտաքին հղումներ
* *Алексей Дмитриев* Остров долгой жизни «Вокруг света», մարտի 3, 2014 թվական

Կատեգորիա:Ճապոնական խոհանոց
Մարիոն Տորան

**Մարիոն Տորան** (), ֆրանսիացի ֆուտբոլիստ, որը ներկայումս խաղում է և ավագն է Ֆրանսիայի ֆուտբոլի կանանց առաջնության Մոնպելյե կանանց ֆուտբոլային ակումբում։ Տորանը կարող է խաղալ և որպես պաշտպան, և որպես կիսապաշտպան և ղեկավարել է Ֆրանսիայի ֆուտբոլի կանանց ազգային հավաքականի իր երիտասարդական խմբակները։

## Կարիերա
Տորանը դարձել է *Montpellier HSC* ակումբի անդամ Մարսելից ժամանելուց հետո, 13 տարեկանում։ Նրա ընտանիքում զբաղվել են ֆուտբոլով, մասնավորապես, ավագ եղբայրը նախկինում ընտրվել էր Ֆրանսիայի ֆուտբոլի առաջնության համար Օսերից։ Նա արագորեն հարմարվել է իրավիճակի փոփոխությանը, Մոնպելյեի կազմում արժանանալով մինչև 16 տարեկանների գավաթին (*Coupe Fédérale 16 ans*)՝ որը հետևել է *Juvisy*-ի (Paris FC (կանայք)) 6–0 պարտությանը։ 2008 թվականի մայիսի 1-ին նա առաջին անգամ խաղացել է ավագ թիմում, խաղալով լրիվ 90 րոպե՝ 1–2 հաշվով պարտության մատնելով *Hénin-Beaumont* ակումբին։ Նա մրցաշրջանն ավարտել է չորս ելույթներով։ Ֆուտբոլի կանանց Ֆրանսիայի 2008-2009 թվականների առաջնությունում Տորանի խաղային ժամանակն անցել է ութ խաղից, որն ընդգրկում է հինգ մեկնարկ։ Նա ներկայացել է նաև գավաթի երկու մրցախաղերում, որն ընդգրկում էր Լե Մանի հետ ամբողջ եզրափակիչ խաղը՝ օգնելով *Մոնպելյեին* դառնալ ֆուտբոլի Ֆրանսիայի գավաթի գավաթակիր։

Տորանը ֆուտբոլի կանանց Ֆրանսիայի առաջնության 2009-2010 մրցաշրջանում ստացել էր 4 համարի վերնաշապիկ և մեկնարկային վիճակ Սառա Մ'Բարեկի ղեկավարած հավաքականում։ Նա ակումբում հիմնական խաղացող է դարձել՝ նոր ստեղծված ՈՒԵՖԱ-ի Կանանց չեմպիոնների լիգայում, հանդես գալով չորս խաղերում՝ օգնելով ակումբին հասնել հիմնական մրցափուլ։

## Միջազգային կարիերա
Տորանն ակտիվ է եղել ազգային հավաքականի կանանց խմբում։ Նա արժանացել է գավաթների մինչև 16 և մինչև 17 տարեկանների կանանց թիմերի հետ։ Նա մինչև 16 տարեկանների ավագի պաշտոն է ստացել Պակո Ռուբիոյի ղեկավարությամբ 2008 թվականի ֆուտբոլի կանանց հյուսիսային գավաթի խաղերում։ Մրցախաղում Ֆրանսիան հասավ եզրափակիչ, պարտվելով Գերմանիայի կանաց հավաքականին 
0–5 հաշվով։ Նրա ավագության ժամանակ մինչև 17 տարեկանների թիմը իր ազգը ներկայացրեց ՈՒԵՖԱ-ի մինչև 17 տարեկանների 2009 թվականի առաջնությունում, որտեղ Ֆրանսիան գրավել է երրորդ հորիզոնականը։ Տորանը մինչև 17 տարեկանների թիմում իր միակ գոլը խփել է Հայաստանի ֆուտբոլի կանանց հավաքականի հետ ընտրական փուլի խաղում՝ պարտության մատնելով 16–0 հաշվով։

## Կարիերայի վիճակագրություն
## Ակումբային
*2016 սեպտեմբերի 1-ի դրությամբ*

## Ծանոթագրություններ

## Արտաքին հղումներ

* 
* Profile  Մոնպելյե-ում
* Player French football stats  footofeminin.fr-ում

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Ֆուտբոլիստուհիներ
Կատեգորիա:Կանանց ֆուտբոլի պաշտպաններ
Կատեգորիա:Մոնպելիեի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Who Wants to Live Forever

«**Who Wants to Live Forever**» (), Queen անգլիական ռոք խմբի երգը A Kind of Magic ալբոմից։ Գրվել է Բրայան Մեյի կողմից։ Երգը «*Killer Queen*» երգի հետ թողարկվել է սինգլի տեսքով։ Սինգլը միանգամից մեծ ճանաչում է ստացել խմբի երկրպագունների կողմից՝ ընդգրկվելով *Greatest Hits II* հավաքածուում։ Երգը ներկայանում է որպես աշխարհահռչակ Queen-ի գլուխգործոցներից մեկը։

## Երգ
Երգը տարբերվում է մի յուրահատկությամբ, որ դրա մեջ նվագում է սիմֆոնիկ նվագախումբ։ Բոլոր երաժիշտները նվագում են ոչ իրենց գործիքների վրա, օրինակ Ջոն Դիքոնն իր մասը նվագում է կոնտրաբասի , Ռոջեր Թեյլորը՝ սիմֆոնիկ թմբուկների, իսկ Բրայան Մեյը՝ երգեհոնի վրա։

«*Who Wants to Live Forever*» եղել է ռեժիսոր Ռասսել Մալկեխի (1986) «Լեռնեցի» ֆիլմի հիմնական երաժշտական կոմպոզիցաններից և հետագայում օգտագործվել էր որպես սաունդթրեք մի շարք հեռուստասերիալների մեջ։

## Քավեր տարբերակներ
*1992 թվականին Ֆրեդդի Մերկյուրիի հիշատակին նվիրված համերգին երգը կատարել է բրիտանական երգիչ Սիլը։
*1996 թվականին գերմանական տեխնո-խումբ *Dune*-ը կատարել է երգի իր տարբերակը։
* 1996 թվականին երգի իր քավեր-տարբերակը ձայնագրեց *E-Rotic* դուետը։ Երգը մտավ *Queen dance traxx* հավաքածուն, և նույնպես բաց է թողնվել որպես առանձին սինգլ։
*1997 թվականին Սառա Բրայթմանը ձայնագրեց իր քավեր տարբերակը, որը մտավ *Time to say Goodbye/Timeless ալբոմը ,* և նույնպես թողարկվել է որպես առանձին սինգլ։ Սարայի տարբերակն առանձնանում է իր ավելի դասական հնչեղությամբ, քան՝ բնօրինակը։
*2009 թվականին ուելսցի օպերային երգչուհի Քեթրին Ջենկինսն իր տարբերակով վերաերգեց երգը իր *Believe* ալբոմում։
*2013 թվականին ձայնագրվեց Արտյոմ Ստիրովի՝ Մավրին խմբի նախկին վոկալիստ կողմից։

## Ծանոթագրություններ

## Արտաքին հղումներ
* Կարճ ինֆորմացիա և երգի տեքստը UltimateQueen.co.uk կայքում

Կատեգորիա:1986 սինգլներ
Կատեգորիա:Երգեր մահվան մասին
Կատեգորիա:Քուին խմբի երգեր
Ջորջ Վաշինգտոնի կամուրջ

**Ջորջ Վաշինգտոնի կամուրջը ** () ԱՄՆ-ի ամենամեծ կամուրջներից մեկն է և գտնվում է Նյու Յորքում։
Կամուրջը կառուցված է Հուդզոն գետի վրա, կապում է Նյու Յորքի Մանհեթեն կղզիու հյուսիսային մասը Նյու Ջերսիի Բերգեն շրջանի հետ։ Այն հանդիսանում է  I-95 ավտոմայրուղու մի հատվածը, ինչպես նաև  US 1 և  US 9  մայրուղին։
Շինարարական աշխատանքներն սկսվել են 1927 թվականին, կառուցման սկզբնական շրջանում կամրջի անվանումը եղել է  , որ նշանակում է՝ *Կամուրջ Հուդզոն գետի վրա*, այնուհետև վերանվանվեց ԱՄՆ առաջին նախագահ, ազգային հերոս Ջորջ Վաշինգտոնի անունով։ Այդ անունն է կրում կամուրջը մինչև այսօր։
1931-ից մինչև 1937  թվականները կամուրջը հանդիսանում էր ամենամեծ կախովի կամուրջն ամբողջ աշխարհում, մինչև 1937 թվականին կառուցվեց Ոսկե Դարպասներ կամուրջը Կալիֆոռնիա նահանգի Սան Ֆրանցիսկո քաղաքում։
Կամրջի ընդհանուր երկարությունը 1450 մետր է, զույգ երկաթյա սյուների բարձրությունները՝ 184 մետր, կամրջի լայնությունը՝ 36 մետր։ Ներկայումս կամուրջն իր մեծությամբ աշխարհում գրավում է 14 -րդ տեղը և ԱՄՆ-ում՝ 3 -րդ տեղը։
Նյու Ջերսիից Նյու Յորք գնացող տրանսպորտը վճարովի է, իսկ հետ վերադառնալն՝ անվճար։ 2012 թվականի դեկտեմբերից մարդատար մեքենաներով երթևեկելն արժե 13 դոլար, իսկ բեռնատարների համար՝ 15 դոլար։ Գործում են նաև որոշակի զեղչեր։

## Պատկերասրահ

File:George Washington Bridge, HAER NY-129-68.jpg
File:George Washington Bridge from New Jersey-edit.jpg
File:George Washington Bridge NY.JPG
File:George Washington Bridge.jpg
File:GWB south walk jeh.JPG
File:George Washington Bridge from Riverside Drive Eric Sorenson.jpg
File:George Washington Bridge with flag.JPG


## Ծանոթագրություններ

Կատեգորիա:ԱՄՆ-ի վճարովի կամուրջներ
Կատեգորիա:Կախովի կամուրջներ
Կատեգորիա:Նյու Յորքի կամուրջներ
Kill This Love

**Kill This Love** (, ոճավորվում է որպես **KILL THIS LOVE**), հարավկորեական Blackpink գըրլ բենդի երկրորդ մինի ալբոմը։ Թողարկվել է 2019 թվականի ապրիլի 4-ին և հասանելի է երկու տարբերակով։ Իր մեջ ներառում է հինգ երգ՝ նույնանուն երգով։

## Նախաբան
2019 թվականի փետրվարին, YG Entertainment-ը հայտարարել է BLACKPINK-ի վերադարձի մասին, որը տեղի կունենա մարտ-ապրիլ ամիսներին՝ երկրորդ մինի ալբոմով, և նրանց ալբոմի մասին մանրամասներ է ներկայացրել։ Առաջատար սինգլը ավելի «ինտենսիվ» կլինի, քան Blackpink-ի նախորդ սինգլը, սակայն ունի ավելի «ուժեղ ռիթմ», ինչպես «Ddu-Du Ddu-Du»-ն, և որ խորեոգրաֆիան նախորդից ավելի «դինամիկ» է լինելու։ Խորեոգրաֆիայով զբաղվել են համաշխարհային դասի չորս խորեոգրաֆներ։

## Առաջխաղացում
Մարտի 25-ից YG Entertainment-ը սկսեց ալբոմի տարածումը՝ խմբի անդամների թիզեր լուսանկարներով։ Առաջին թիզեր լուսանկարը հրապարակվել է Լիսայի, այնուհետև Ջենիի, Ջիսուի և Ռոսեի մասնակցությամբ։ Մարտի 29-ին թողարկվել է խմբի պաշտոնական և ընդհանուր թիզեր լուսանկարը։ Մարտի 31-ին, խմբի անդամների մասնակցությամբ, թիզեր հոլովակ է հրապարակվել, իսկ ապրիլի 2-ին հրապարակվել է վերնագրային երգի թիզերը։ Տեսահոլովակը թողարկվել է ապրիլի 5-ին։

Թողարկումից հետո նրանք ելույթ են ունեցել Inkigayo-ում և տարել են իրենց առաջին հաղթանակը, թողարկումից հետո նրանք շարունակեցին իրենց համաշխարհային շրջագայությունը և նոր սինգլով ելույթ ունեցել Կոաչելլա ամենամյա փառատոնում։

## Առևտրային հաջողություն
Ֆիզիկապես, ալբոմը թողարկվել է 2019 թվականի ապրիլի 23-ին, և Հարավային Կորեայում, ընդամենը 8 օրվա ընթացքում վաճառվել է մոտավոր 250 000 օրինակով, վերավաճառվել է նրանց նախորդ՝ Square Up ալբոմը, որը, 15 օրվա ընթացքում, վաճառվել է մոտավոր 175 000 օրինակով։ Չինաստանում, ալբոմը թողարկվել է նաև թվային տարբերակով՝ QQ Music, KuGou, Xiami և այլ տարբեր երաժշտական հավելվածների միջոցով։ Blackpink-ը առաջին կորեական գըրլ բենդն է, ում ալբոմը Չինաստանում, թվային տարբերակով, վաճառել է 500 000 օրինակով։

Մինչդեռ, վերնագրային երգը, Կորեայում և ամբողջ աշխարհում, շահույթապես հաջողված է։ Սինգլը գլխավորել է Կորեայի 4 գլխավոր՝ Mnet, Naver, Bugs! և Soribada չարթերը։ 2019 թվականի մայիսի 16-ի տվյալներով, սինգլը, Gaon հիթ շքերթում, ընդամենը 5 շաբաթվա ընթացքում, ավելի քան 200 միլիոն բալլ է հավաքել։ Լինելով հաջողված Կորեայում, սինգլը նաև հաջողված է ամբողջ աշխարհում։ Սինգլը գլխավորել է ամերիկյան iTunes-ի չարթերը։ Սինգլը գլխավորել է ավելի քան 30 երկրների iTunes չարթերը։

## Երգացանկ

## Չարթեր

## Հավաստագրում և վաճառք

## Ծանոթագրություններ

## Արտաքին հղումներ

Կատեգորիա:2019 մինիալբոմներ
Կատեգորիա:Blackpink խմբի ալբոմներ
Կատեգորիա:Ալբոմներ այբբենական կարգով
Կատեգորիա:Կորեերեն մինիալբոմներ
Հին ջրաղաց (մուլտֆիլմ)

**«Հին ջրաղաց»** (), գունավոր կարճամետրաժ մուլտֆիլմ է՝ Silly Symphonies  սերիաներով, համապրոդյուսեր Ուոլթ Դիսնեյ, ռեժիսոր՝ Ուիլֆրեդ Ջեքսոն, հնչունավորումը՝ Լի Խարլինի, թողարկվել է  1937 թվականի նոյեմբերի 5-ին՝ RKO Pictures  ընկերության կողմից։

## Սյուժե
Ֆիլմը պատմում է կենդանիների խմբակցության մասին, որոնք ապրում են հին, լքված ջրաղացում, և թե ինչպես են նրանք կարողանում իրավիճակը շտկել  փոթորկից հետո, որը գրեթե ամբողջությամբ ավերում է նրանց տունը։

## Ստեղծման պատմություն
Այս մուլտֆիլմում առաջին անգամ ներդրվել է դիսնեյյան նոր մոտեցում՝ մուլտֆիլմ նկարահանելու բազմահարկ  սարք, որը հնարավորություն է տվել տեսախցիկին միաժամանակ նկարահանել մի քանի հարթություններ, ինչի շնորհիվ էկրանի վրա խորության և ծավալի զգացողություն էր առաջանում։ 
Ֆիլմն իր մեջ ներառել է նաև  կենդանիների իրական վարքագիծը, վատ լուսավորություն և գունային էֆեկտներ, օբյեկտների եռաչափ պտույտ, օգտագործվել են նաև դրամատիկ էֆեկտներ։ «Հին ջրաղաց»-ի ստեղծումից քաղված բոլոր դասերը օգտագործվել են Դիսնեյի լիամետրաժ մուլտֆիլմերի արտադրության ժամանակ, մասնավորապես՝ *«Սպիտակաձյունիկն ու յոթ թզուկները»*։

Մուլտֆիլմը 1938 թվականին Օսկար մրցանակ է ստացել՝ որպես լավագույն անիմացիոն ֆիլմ։

Ներառվել է  «50 լավագույն  մուլտֆիլմերի» ցանկում՝ 14-րդ համարում։

## Ծանոթագրություններ

## Արտաքին հղումներ
*
*

Կատեգորիա:1937 մուլտֆիլմեր
Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Կատեգորիա:Ամերիկյան մուլտֆիլմեր
Կատեգորիա:Անգլերեն ֆիլմեր
Ծաղիկներ և ծառեր (մուլտֆիլմ)

**«Ծաղիկներ և ծառեր»** ()  Silly Symphonies  շարքի կարճամետրաժ մուլտֆիլմ, թողարկվել է 1932 թվականի հուլիսի 30-ին՝ «Walt Disney Studios» կողմից՝  United Artists  -ի միջնորդությամբ։

## Ստեղծման պատմություն
«Ծաղիկներ և ծառեր» սա առաջին առևտրային ֆիլմն էր, որտեղ կիրառվել է  «Տեխնիկոլոր» ()  եռագույն գործընթացը, մինչ այդ բոլոր ֆիլմերը, որոնք ստեղծվել են  «Տեխնիկոլոր»  տեխնոլոգիայով, նկարահանվել են երկգույն պրոցեսով։

«Ծաղիկներ և ծառերը» սկզբում նկարահանվել է սև-սպիտակ  տարբերակով,  մինչև Ուոլթ Դիսնեյը նայել է եռագույն «Տեխնիկոլորի»  փորձերը, որը  հորինել էր նրա աշխատակից Հերբերտ Կալմուսը։ Որոշելով, որ  «Ծաղիկներ և ծառերը»  հիանալի փորձանմուշ կլինեն՝ Դիսնեյը հրաժարվել է սև-սպիտակ գաղափարից և կարճամետրաժ ֆիլմին գույներ է հաղորդել։ Արդյունքում հանդիսատեսներն ու քննադատները դրական են ընկալել մուլտֆիլմը և  1932 թվականին  այն շահել է առաջին Օսկար  մրցանակը՝ լավագույն կարճամետրաժ անիմացիոն ֆիլմ անվանակարգում։

Ռոսինիի և Շուբերտի երաժշտությունը ֆիլմում տրամադրությունների փոփոխություններ են առաջ բերում։  Արդյունքում Silly Symphonies շարքի հաջորդ բոլոր մուլտֆիլմերը նկարահանվել են եռագույն «Տեխնիկոլորով», և լավ գունահաղորդումը նպաստել է վարձույթի  պահանջարկի ավելացմանը։
 
Միկի Մաուսի մասին մուլտֆիլմի այլ սերիաները մնացել են սև-սպիտակ, մինչև  1935 թվականին «Համերգ» ()մուլտֆիլմի նկարահանումը։

## Սյուժե
Անտառում բացվում է առավոտը։ Երկար քնից հետո արթնանում են անտառի բոլոր բնակիչները՝ ծառերը, ծաղիկները, սնկերը։ Երիտասարդ  Թխկին սիրահարվում է Կաղամախուն և նրա համար երգ է երգում։ Այդ ընթացքում նրան հակառակորդ է դուրս գալիս՝ դա չար և ծեր Կաղնին էր։

## Ծանոթագրություններ

## Արտաքին հղումներ
*

Կատեգորիա:1930-ականների ամերիկյան ֆիլմեր
Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Կատեգորիա:Ամերիկյան ֆիլմեր
Կատեգորիա:Անգլերեն ֆիլմեր
Կատեգորիա:1930-ականների անգլերեն ֆիլմեր
Կատեգորիա:1932 ֆիլմեր
Կատեգորիա:1932 մուլտֆիլմեր
Fly Me to the Moon

«**Fly Me to the Moon**» () ավանդական ջազ երգ, գրել է Բարտ Հովարդը 1954 թվականին։ Ի սկզբանե անվանված էր որպես «**In Other Words**» () և կատարվել է Ֆելիսիա Սանդերսի կողմից կաբարեում։ Ի սկզբանե երգը ժողովրդի մեջ հայտնի է դարձել որպես  «*Fly Me to the Moon*», և մի քանի տարի անց հեղինակներն այդ անվանումը պաշտոնական հայտարարեցին։ 1996 թվականին, Animage ամսագրի Գրան պրիում, երգը զբաղեցրել է տասնհինգերրորդ հորիզոնականը որպես լավագույն անիմեի վերջնական կատարում և որպես «Եվանգելիոն» սերիալի եզրափակիչ կատարում։ 1997 թվականին երգը հասել է տասնչորսերրորդ հորիզոնականը։
thumb|left|''Fly Me to the Moon Bossa Nova'' 1963 Ալբոմ Joe Harnell-ի կողմից
Տարբեր ժամանակներ «*Fly Me to the Moon*»-ը կատարել են Ֆրենկ Սինատրան, Աստրուդ Ժիլբերտուն, Դորիս Դեյը, Թոնի Բենեթը, Մետտ Մոնրոն, Էյպրիլ Ստիվենսը,
Ուես Մոնգոմերին, Օլիվիան, Դժուլի Լոնդոնը, Ջազմորը, Ագնետա Ֆելտսկուգը, Նաթ Քինգ Քոլը, Անջելինա Ջորդանը, Անիտա Օդեյը և ուրիշներ։

## ՆԱՍԱ ասոցիացիա
Ֆրենկ Սինատրայի 1964 թվականի ձայնագրությունը սերտորեն կապ է հաստատել ՆԱՍԱ-ի՝ Ապոլոն ծրագրի հետ։

Ապոլոն 10 առաքելության ժամանակ երգի կրկնօրինակը վերարտադրվել է Sony TC-50 շարժական ձայներիզների նվագարկչի վրա, երգը նույնպես հնչել է Ապոլոն 11 առաքելության ժամանակ, երբ մարդը կատարեց առաջին քայլը արբանյակի վրա։ 

Սինատրայի տարբերակը օգտագործվել է նաև 2000 թվականի ՆԱՍԱ-ի «Տիեզերական կովբոյներ» գեղարվեստական ֆիլմում։

## Ծանոթագրություններ

Կատեգորիա:Ջազ
Կատեգորիա:Ռոք երգեր
Ռիչարդ Սայքս

**Սըր Ռիչարդ Սայքս** (, ), *ENRC*-ի նախագահի տեղակալն ու ավագ անկախ տնօրենը։ Նա նաև *ENRC* վարձատրությունների կոմիտեի նախագահն է։ Սըր Ռիչարդը ներկայումս զբաղեցնում է *The UK Stem Cell* հիմնադրամի նախագահի ու *Lonza AG*-ի տնօրենի պաշտոնները։

Սըր Ռիչարդը նաև Թագավորական Հասարակության խորհրդի անդամն ու Բնական պատմության թանգարանի (Լոնդոնում) և Թագավորական Բուսաբանական այգիների (Լոնդոնի արևմուտքում) խնամակալն է։ Նա եղել է *GlaxoSmithKline* միավորության ղեկավարն ու Մեծ Բրիտանիայի գիտության զարգացման միության նախագահը։ Նա հայտնի է դարձել Ռանիտիդին (*Zantac*) դեղորայքի ներմուծման համար, երբ զբաղեցնում էր *GlaxoSmithKline*-ի ղեկավարի պաշտոնը։

## Կենսագրություն
Սըր Ռիչարդ Սայքսը ստացել է մանրէական բիոքիմիայի գիտությունների թեկնածուի կոչում Բրիստոլի համալսարանում։ Նա նաև մի շարք համալսարանների (Մադրիդում, Քրանֆիլդում, Բրունելոյում, Էդինբուրգում և այլն) պատվավոր անդամ է։

1994 թվականին նրան շնորհել են ազնվական կոչում (դրա համար էլ նա կրում է Սըր տիտղոսը) դեղագործական ոլորտում լավ աշխատանքի համար։ 1999 թվականին Սըր Ռիչարդը ստացել է *«Singapore National Day Public Service Star Award»* մրցանակը Սինգապուրի տնտեսության ոլորտում արժանիքների համար։

1997 թվականից մինչև 2008 թվականը նա *Rio Tinto PL*C ընկերակցության ավագ տնօրենն էր։ Սըր Ռիչարդն ունի ավելի քան 30 տարվա աշխատանքային փորձ բիոտեխնոլոգիաների ու դեղագործական ոլորտներում։ 1995-2000 թվականներին նա աշխատել է *GlaxoWellcome*-ի նախագահի ու գլխավոր տնօրենի պաշտոնին, իսկ հետո *GlaxoSmithKline*-ի նախագահի պաշտոնին մինչև 2002 թվականը։ 2000-ից մինչև 2008 թվականները Սայքսը Լոնդոնի Կայսերական քոլեջի (*Imperial College London*) համալսարանի ռեկտորն էր։ 2008 թվականի դեկտեմբերից մինչև 2010 թվականի հուլիս սըր Ռիչարդն առողջապահության Ազգային ծառայության Լոնդոնի ստորաբաժանման նախագահն էր (*NHS London*)։

## Ծանոթագրություններ

## Արտաքին հղումներ
* ENRC պաշտոնական վեբ-կայք

Կատեգորիա:Անգլիացի կենսաքիմիկոսներ
Կատեգորիա:Անգլիացի քիմիկոսներ
Կատեգորիա:Բրիստոլի համալսարանի շրջանավարտներ
Կատեգորիա:Բրիտանացի գործարարներ
Հարություն Բոյախչյան

**Հարություն Բարեղամի Բոյախչյան** (), հայ անասնաբույժ, համաճարակաբան։ Անասնաբուժական գիտությունների դոկտոր (1954), պրոֆեսոր (1954)։ ՀԽՍՀ գիտության վաստակավոր գործիչ (1964)։

## Կենսագրություն
Հարություն Բոյախչյանը ծնվել է 1907 թվականի նոյեմբերի 15-ին, Վաղարշապատ քաղաքում։ 1935 թվականին ավարտել է Երևանի անասնաբուծական-անասնաբուժական ինստիտուտը։ 1938-1984 թվականներին եղել է ԵԱԱԻ կենդանիների համաճարակաբանության ամբիոնի վարիչ, 1984-1989 թվականներին՝ ԵԱԱԻ կենդանիների համաճարակաբանության ամբիոնի խորհրդատու։

Մշակել է սիբիրախտի, բրուցելոզի, պաստերելոզի, լեպտոսպիրոզի ժամանակ գյուղատնտեսական կենդանիների աերոզոլային ու համալիր իմունացման գործնական մեթոդներ։

Մահացել է 1990 թվականի մարտի 18-ին, Երևանում։

## Երկեր
* Գյուղատնտեսական կենդանիների սիբիրախտը և պայքարը նրա դեմ։ Բոյախչյան Հարություն Բարեղամի, Երևան, Հայպետհրատ, 1950։
* Գյուղատնտեսական կենդանիների դաբաղը։ Բոյախչյան Հարություն Բարեղամի, Երևան, Հայպետհրատ, 1950։
* Գյուղատնտեսական կենդանիների վարակիչ հիվանդությունները և նրանց պրոֆիլակտիկան։ (Զոոտեխնիկական դասընթացների ձեռնարկ գյուղատնտեսական 2-րդ կարգի վարպետներ պատրաստելու համար), Բոյախչյան Հարություն Բարեղամի, ՀՀ գյուղատնտեսության նախարարություն, Երևան, Հայպետհրատ, 1951։
* Գյուղատնտեսական կենդանիների ծաղիկ հիվանդությունը և պայքարը նրա դեմ։ Բոյախչյան Հարություն Բարեղամի, Երևան, Հայպետհրատ, 1951։
* Գյուղատնտեսական կենդանիների բրուցելոյզը և պայքարը նրա դեմ։ Բոյախչյան Հարություն Բարեղամի, Երևան, Հայպետհրատ, 1954։
* Գյուղատնտեսական կենդանիների վարակիչ հիվանդությունների պրոֆիլակտիկան։ Բոյախչյան Հարություն Բարեղամի, Երևան, Հայպետհրատ, 1955։
* Անասնաբուժակի ուղեցույց։ Գյուղատնտեսական կենդանիների վարակիչ հիվանդությունների մասին, Բոյախչյան Հարություն Բարեղամի, Երևան, Հայպետհրատ, 1959։
* Խոշոր և մանր եղջերավոր անասունների ինֆեկցիոն հիվանդությունները, Երևան, 1961 (համահեղինակ)։
* Էպիզոոտոլոգիա և միկրոբիոլոգիա։ Բոյախչյան Հարություն Բարեղամի, Երևան, Հայպետուսմանկհրատ, 1962։
* Սիբիրախտը և նրա դեմ պայքարի փորձը Հայաստանում։ Բոյախչյան Հարություն Բարեղամի, Երևան, Հայպետգյուղհրատ , 1962։
* Անասնաբուժական ախտահանություն։ Բոյախչյան Հարություն Բարեղամի, Տեր-Հովհաննեսովա Օլգա Գերասիմի, Երևան, «Հայաստան», 1965։
* Անասնաբույժի ուղեցույց։ (Վարակիչ հիվանդություններ), Բոյախչյան Հարություն Բարեղամի, Երևան, «Հայաստան», 1966։
* Մոնոմիցինը և նրա օգտագործումն անասնաբուժական պրակտիկայում։ Բոյախչյան Հարություն Բարեղամի, Գյուղատնտեսության գիտա-տեխնիկական ընկերության ռեսպուբլիկական վարչություն, Երևան, «Հայաստան», 1966։

## Ծանոթագրություններ

Կատեգորիա:Անասնաբուժական գիտությունների դոկտորներ
Կատեգորիա:Հայ անասնաբույժներ
Կատեգորիա:Հայ համաճարակաբաններ
Կատեգորիա:Հայ պրոֆեսորներ
Կըլթացնում են, արտորում

«**Կըլթացնում են, արտորում**», Հովհաննես Թումանյանի քառյակներից։

## Պատմություն
Հովհաննես Թումանյանն այս քառյակը գրել է 1918 թվականի հունիսին։ Թումանյանի ընտանիքի արխիվում պահվում է չորս ինքնագիր։ Քառյակն առաջին անգամ տպագրվել է 1918 թվականի նոյեմբերի 2-ին Թիֆլիում լույս տեսնող «Միություն» շաբաթաթերթի 30-րդ համարում, այնուհետև Թիֆլիսում լույս տեսած «Քառյակներ» ժողովածուի 22-րդ էջում և Կ․ Պոլսում լույս տեսած «Բանաստեղծություններ» ժողովածուի 54-րդ էջում, ապա՝ Թումանյանի երկերի ժողովածուի առաջին հատորի 209֊րդ էջում։ Քառյակն արտատպվում է Կ․ Պոլսում լույս տեսած «Բանաստեղծություններ» ժողովածուից։

## Ծանոթագրություններ

Կատեգորիա:Հովհաննես Թումանյանի քառյակներ
Դու մի անհայտ բանաստեղծ ես, չըտեսնըված մինչ էսօր

«**Դու մի անհայտ բանաստեղծ ես, չըտեսնըված իմն էսօր**», Հովհաննես Թումանյանի քառյակներից։

## Պատմություն
Հովհաննես Թումանյանն այս քառյակը գրել է 1919 թվականի նոյեմբերին։ Այս քառյակը նվիրված է տիկին Թամամշևային։ Այդ մասին Թումանյանի ընտանիքի արխիվում կա Թումանյանի վկայությունը «Ինչու սկսեցի քառյակներ գրել» գրառման մեջ։ Թումանյանի ընտանիքի արխիվում պահվում է երկու ինքնագիր։ Քառյակն առաջին անգամ տպագրվել է Թիֆլիսում լույս տեսած «Քառյակներ» ժողովածուի 26֊րդ էջում, այնուհետև Կ․ Պոլսում լույս տեսած «Բանաստեղծություններ» ժողովածուի 56֊րդ էջում, ապա՝ Թումանյանի երկերի ժողովածուի առաջին հատորի 211֊րդ էջում։ Քառյակն արտատպվում է Կ․ Պոլսում լույս տեսած «Բանաստեղծություններ» ժողովածուից։

## Ծանոթագրություններ

Կատեգորիա:Հովհաննես Թումանյանի քառյակներ
Հուրի Բերբերյան

**Հուրի Վարդգեսի Բերբերյան** (), հայ պատմաբան։ Պատմական գիտությունների դոկտոր (1997), պրոֆեսոր (1998):

## Կենսագրություն
Հուրի Բերբերյանը ծնվել է 1966 թվականի դեկտեմբերի 5-ին, Բեյրութում։ 1988 թվականին ավարտել է Կալիֆոռնիայի Բերկլիի համալսարանի բակալավրատուրան։ 1993 թվականին ավարտել է Կալիֆոռնիայի համալսարանի (Լոս Անջելես) մագիստրատուրան։ 1998 թվականից դասախոսում է Կալիֆոռնիայի պետական համալսարանում։

Աշխատությունները վերաբերում են իրանահայ գաղութի XX դարի 1-ին տասնամյակի սոցիալ-տնտեսական, քաղաքական հիմնահարցերին։ Հեղինակ է «Հայերը և 1905-1911 թվականների Իրանական սահմանադրական հեղափոխությունը. Ազատության նկատմամբ սերը չունի հայրենիք» (անգլերեն, 2001) աշխատության։

## Երկեր
«Հայերը և 1905-1911 թվականների Իրանական սահմանադրական հեղափոխությունը. Ազատության նկատմամբ սերը չունի հայրենիք» (անգլերեն , 2001)։

## Ծանոթագրություններ

Կատեգորիա:Հայ պատմաբաններ
Կատեգորիա:Պատմական գիտությունների դոկտորներ
Կատեգորիա:Հայ պրոֆեսորներ
Կատեգորիա:Կին պատմաբաններ
Գարի Բերբերյան

**Գարի Վազգենի Բերբերյան** (), ռադիոտեխնիկայի բնագավառի հայ գիտնական։ Տեխնիկական գիտությունների դոկտոր (2002), պրոֆեսոր (2005):

## Կենսագրություն
Գարի Բերբերյանը ծնվել է 1938 թվականի օգոստոսի 8-ին, Երևանում։ 1962 թվականին ավարտել է Երևանի պետական համալսարանը։ 1962-1964 թվականներին աշխատել է Անդրկովկասի հաստոցաշինական փորձարարական գիտահետազոտական ինստիտուտի Երևանի մասնաճյուղում։ 1966-1973 թվականներին աշխատել է Կույբիշևի պոլիտեխնիկական ինստիտուտում, 1973 թվականից՝ Հայաստանի պետական ճարտարագիտական համալսարանում։ 2005 թվականին եղել է ռադիոսարքավորումների ամբիոնի պրոֆեսոր։

Աշխատանքները վերաբերում են հզոր էներգետիկ և հեռահաղորդակցության սարքավորումների ու համակարգերի պաշտպանությանը, ռադիո-հաճախականային նույնականացման համակարգերին։ Հեղինակ է ուսումնական և մեթոդական ձեռնարկների։

## Երկեր
* Օդային երթևեկության կառավարում։ Ուսումնական ձեռնարկ, Բերբերյան Գարի Վազգենի, Հայաստանի Հանրապետության կրթության և գիտության նախարարություն, Հայաստանի պետական ճարտարագիտական համալսարան, Երևան, ԵՀՊՃ հրատարակչություն, 2001։
* Методы, алгоритмы и средства диагностики гидрогенераторов: Автореферат дис. ... д-р техн. наук, 05.09.01, 05.11.16 / МНиО РА, ГИУА, Բերբերյան Գարի Վազգենի,  Министерство образования и науки Республики Армения, Государственный инженерный университет Армении, Ереван, 2002:
* Nonlinear Circuits: Synopsis of lectures for students on Radio Engineering, Telecommunication and other relevant specialities / G.V. Berberyan ; SEUA. Chair of Radio Facilities. Բերբերյան Գարի Վազգենի, State Engineering University of Armenia. Chair of Radio Facilities. Material type: book Book Publisher: Yerevan, SEUA Print, 2005.
* Անալոգային սարքավորումների նախագծում։ Ուսումնական ձեռնարկ, Բերբերյան Գարի Վազգենի, Գոմցյան Հ. [խմբ.], Հայաստանի Հանրապետության կրթության և գիտության նախարարություն, Հայաստանի պետական ճարտարագիտական համալսարան (Պոլիտեխնիկ), Ռադիոտեխնիկայի և կապի համակարգերի դեպարտամենտ, Ռադիոսարքավորումների սեկտոր, Երևան, «Ճարտարագետ», 2007։
* Անալոգային սխեմատեխնիկա։ Ուսումնական ձեռնարկ, Բերբերյան Գարի Վազգենի, ՀՀ Կրթության և գիտության նախարարություն, Հայաստանի պետական ճարտարագիտական համալսարան (Պոլիտեխնիկ), Երևան, «Ճարտարագետ», 2008։

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Հայ գիտնականներ
Կատեգորիա:Հայ պրոֆեսորներ
Կատեգորիա:Տեխնիկական գիտությունների դոկտորներ
Ռոբինզոն Կուզյա

**Ռոբինզոն Կուզյա** (), խորհրդային անիմացիոն ֆիլմ, որը նկարահանել է ռեժիսոր Անատոլի Ռեզնիկովը 1978 թվականին։ Մուլտֆիլմը նկարահանվել է Ալեքսանդր Անտոկոլսկու սցենարով, որը Դանիել Դեֆոյի «Ռոբինզոն Կրուզո» հայտնի վեպի ծաղրանմանակումն է։

## Սյուժե
Մուլտֆիլմի գլխավոր հերոսը պիոներ Կուզյան է, որը շատ ծույլ է և չի ուզում աշխատել։ Ընկերները հաճախ են գալիս նրա մոտ՝ օգնություն խնդրելու կամ պարզապես խաղալու կանչելու։ Բայց Կուզյան միշտ մերժում է նրանց։ Նրա սիրած զբաղմունքը Ռոբինզոն Կրուզոյի մասին գիրք կարդալն է։ Նա երազում է գլխավոր հերոսի նման հայտնվել անմարդաբնակ կղզում։ Մի օր նրա ցանկությունը կատարվում է, և Կուզյան հայտնվում է անմարդաբնակ կղզում։ Այնտեղի միակ բնակիչները չորս կատուներն են ու մի թութակ։ Հանգամանքների երջանիկ բերումով պիոները փրկում է թութակին կատուների ձեռքից, և նա, ի երախտագիտություն, պատրաստ էր օգնել Կուզյային խորհուրդներով։  Առաջին փորձությունը սպասվող անձրևն էր։ Կուզիան որոշում է, որ տուն կառուցելը շատ հեշտ է, և արագ կառուցում է մի բան, որը տան նման չէր։ Երկրորդ փորձությունը քաղցն էր, սակայն նրան բացի բանանից և կոկոսի կաթից որևէ այլ սնունդ գտնել չի հաջողվում։ Բայց շուտով նրան սպասվում էր երրորդ փորձությունը։ Չար կատուները նենգ պլաններ են մշակում թութակին և Ռոբինզոնին բռնելու համար։

## Հեղինակներ
* Ռեժիսոր` Անատոլի Ռեզնիկով
* Սցենարի հեղինակ` Ալեքսանդր Անտոկոլսկի
* Բեմադրող նկարիչ` Գենադի Սմոլյանով
* Օպերատոր` Էռնստ Գաման
* Կոմպոզիտոր` Բորիս Սավելի
* Հնչյունային օպերատոր` Վիտալի Ազարովսկի
* Ֆիլմի վրա աշխատել են` Յու. Բելով, Վ. Թոքմատով, Օ. Անաշկինա, Վ. Չուրիկ, Ի. Մեդնիկ, Ա. Լևչիկ, Ա. Կոլկով, Ի. Դեգտարևա, Լ. Ռյաբչևսկայա, Է. Հոդինա, Ն. Դրուժինինա, Ն. Օրանսկյա,  Լ. Վարանցովա, Գ. Դրոբինինա

## Դերերը կրկնօրինակել են
* Պետյա Դեգտյարյով` Կուզյա
* Գալինա Իվանովա` 1-ին տղա
* Բրոնիսլավա Զախարովա` 2-րդ տղա
* Էրաստ Գարին` թութակ
* Ջորջ Մենգլետ՝ առաջնորդ կատու
* Սպարտակ Միշուլին՝ երկու սև ու սպիտակ կատու
* Գեորգի Վիցին՝ սև-սպիտակ կատու
* Վալենտին Նիկուլին` Ռոբինզոն Կրուզո
* Նատալյա Գոլուբենցևա՝ երեք պիոներ
* 
## Փաստեր
* Կուզյան թութակին իր կացարանի իրավիճակը ցույց տալիս ասում է. «Սա սեղան է, սրա մոտ ուտում ենք։ Սա աթոռ է, սրա վրա նստում ենք»։ Այս արտահայտությունը մեջբերում է Սամուիլ Մարշակի «Կատվի տունը» մուլտֆիլմից։
* Նման սյուժեով է նկարահանված նաև «Նոր Գուլիվեր» (1935) ֆիլմ, որտեղ Պետյա անունով տղան քնում է Գուլիվերի ճանապարհորդությունները գիրքը կարդալիս և հերոսի փոխարեն հայտնվում է Լիլիպուտների երկրում։

## Վերաթողարկում
Մուլտֆիլմը DVD ձևաչափով թողարկվել է մուլտֆիլմների «Ծղոտե ցլիկ», «Ռոբինզոն Կուզյա» (թողարկում 2) հավաքածուներում։

## Ծանոթագրություններ

## Արտաքին հղումներ
* 
* «Էկրան» ստեղծագործական միավորում 

Կատեգորիա:Խորհրդային մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
Կատեգորիա:Ռուսերեն մուլտֆիլմեր
Կատեգորիա:Մուլտֆիլմեր կատուների մասին
Տեսլիչ

**Տեսլիչ**  (, , ), քաղաք Սերբական Հանրապետության հյուսիսարևմտյան մասում։ Տեղակայված է ԲևՀԴ (Բոսնիա և Հերցեգովինա) հետ սահմանին։ Համանուն համայնքի վարչական կետնրոնը Դոբոյ շրջանում։

## Բնակչություն
Ըստ 2013 թվականի մարդահամարի տվյալների՝ քաղաքի բնակչությունը կազմում է 7&nbsp;518 մարդ, իսկ համայնքի բնակչությունը՝ 7&nbsp;518 մարդ։

1991 թվականի մարդահամարի համաձայն՝ քաղաքում ապրել է 8&nbsp;655 մարդ, որոնցից՝
* սերբեր - 3.571 (41,25 %),
* հարավսլավներ - 1.987 (22,95 %),
* բոսնիական մուսուլմաններ - 1.889 (21,82 %),
* խորվաթներ - 766 (8,85 %),
* այլազգիներ - 442 (5,11 %)։
:Ընդամենը։ 8655 մարդ

## Ծանոթագրություններ

## Արտաքին հղումներ
* 

Կատեգորիա:Բոսնիա և Հերցեգովինայի բնակավայրեր
Արծրուն Բերբերյան

**Արծրուն Արմենակի Բերբերյան** (), հայ արծաթագործ։ Մետաղների (արծաթ, բրոնզ, պղինձ, փիրուզ և այլն), թանկարժեք քարերի, ապակու, փայտի գեղարվեստական մշակման տարբեր եղանակներով (ֆիլիգրան, փորագրություն, ապլիկացիա և այլն) ստեղծել է վզնոցներ, սկուտեղներ, սափորներ, զարդաքանդակներ։

## Կենսագրություն
Արծրուն Բերբերյանը ծնվել է 1925 թվականին, Թիֆլիսում, 1914 թվականին Վանից ներգաղթած և Թիֆլիսում հաստատված Բերբերյանների ընտանիքում։ Բերբերյանները տեղափոխվել են Թավրիզ, որտեղ հայկական դպրոցների փակվելու պատճառով Արծրունի ուսումը կիսատ է մնացել։ Հայրը նրան տվել է արհեստ սովորելու Թավրիզում հաստատված վանեցի արծաթագործների մոտ։ Աշակերտել է արծաթագործներ Ատոմ Սապոնջյանին և Փանոս Ժամհարյանին։ 1946 թվականին մեկնել է Թեհրան, որպես վարպետ աշխատել Խոսրով Կոտիկյանի արհեստանոցում։ 1956 թվականին Պարսկաստանից ներգաղթել է Հայաստան, զբաղվել Ուրարտական-Արարատյան արվեստի վերականգնմամբ։ Երևանում ընդգրկվել է ժողովրդական ստեղծագործողների տան աշխատանքներում, մետաղի գեղարվեստական մշակման դասեր տվել Երևանի ուսումնարաններից մեկում, Էրեբունի թանգարանում աշխատել որպես վերականգնող

Մետաղների (արծաթ, բրոնզ, պղինձ, փիրուզ և այլն), թանկարժեք քարերի, ապակու, փայտի գեղարվեստական մշակման տարբեր եղանակներով (ֆիլիգրան, փորագրություն, ապլիկացիա և այլն) ստեղծել է «Ծխախոտատուփ» (1942), «Ծաղկաման» (1944), «Բուրվառ» (1964), «Գավաթ» (1970), «Վան» (վզնոց, 1971), «Աղթամար» (սկուտեղ, 1972), «Արգիշտի» (սափոր, 1973), «Սափոր» (1976), «Թեյշեբա» և այլն, նաև գեղարվեստական զարդաքանդակներ՝ («Կենաց ծառ» 1973, 1974)։ Գործերից պահվում են Սարդարապատի ազգագրական թանգարանում, Արևելքի ժողովուրդների արվեստի թանգարանում (Մոսկվա), Սուրբ Էջմիածնի վեհարանում, ՀԺԱԹ-ում և այլուր։

Բերբերյանի աշխատանքները՝ դեկորատիվ-կիրառական արվեստի բազմաթիվ գործեր, դիտել են Մոսկվայի, Լենինգրադի, Ռոտերդամի, Դորտմունդի, Ժնևի, Լոզանի, Ռեյկյավիկի, Հելսինկիի, Կոպենհագենի և այլ քաղաքների արվեստասերները։ Նրա մի շարք ստեղծագործություններ մշտապես ցուցադրվում են Երևանի, Մոսկվայի, Լենինգրադի, Դետրոյտի և այլ թանգարաններում։

## Պարգևներ և մրցանակներ
Բերբերյանն արժանացել է ժողովրդական ստեղծագործողների հանրապետական, համամիութենական և միջազգային փառատոների դափնեկրի կոչման, պարգևատրվել դիպլոմներով, բրոնզե (1973) և ոսկե մեդալներով (1975, 1977)։

## Մահ
Արծրուն Բերբերյանը մահացել է 1994 թվականին, Երևանում։

## Մեջբերումներ Ա. Բերբերյանի մասին

## Ծանոթագրություններ

## Գրականություն
* Արծրուն Բերբերյան։ Ալբոմ, Գրիգորյան Պերճ, Յազիչյան Ա. Գ, Սահակյան Մ. Վ., Երևան, Սովետական գրող, 1988։

Կատեգորիա:Հայ արծաթագործներ
Կատեգորիա:Հայ ոսկերիչներ
Միլիչի

**Միլիչի**  (, , ), քաղաք Սերբական Հանրապետության հյուսիսարևելյան մասում (Սրեբրենիցա քաղաքից արևմուտք)։ Համանուն համայնքի վարչական կետնրոնը Բիելինա շրջանում։

## Բնակչություն
Ըստ 2013 թվականի մարդահամարի տվյալների՝ քաղաքի բնակչությունը կազմում է 2&nbsp;368 մարդ, իսկ համայնքի բնակչությունը՝ 16&nbsp;038 մարդ։

1991 թվականի մարդահամարի համաձայն՝ քաղաքում ապրել է 2&nbsp;414 մարդ, որոնցից՝
* սերբեր - 2.229 (92,33 %)
* հարավսլավներ - 28 (1,15 %)
* բոսնիական մուսուլմաններ - 107 (4,43 %)
* խորվաթներ - 3 (0,12 %)
* այլազգիներ - 47 (1,94 %)
:Ընդամենը՝ 2414 մարդ

## Ծանոթագրություններ

* Official results from the book *Ethnic composition of Bosnia-Herzegovina population, by municipalities and settlements, 1991*. Census, Zavod za statistiku Bosne i Hercegovine - Bilten no.234, Sarajevo 1991.

## Արտաքին հղումներ

Կատեգորիա:Բոսնիա և Հերցեգովինայի բնակավայրեր
Լոտո

thumb|Շառլ Շապլեն, «Լոտո խաղ» (1865 թվական)
**Լոտո**, ( ), մի շարք թվերով հատուկ խաղաքարտերով մոլեխաղ։

## Պատմություն
Առաջին անգամ լոտոն ի հայտ է եկել Ջենովայում (Իտալիա), 16-րդ դարում։ Խաղն անմիջապես ձեռք բերեց լայն տարածում, բայց որոշ ժամանակ անց արգելվեց Վենետիկի սենատի կողմից որպես ազարտային խաղ։ Ռուսաստանում լոտոն հայտնվեց միայն 18-րդ դարում և անմիջապես մեծ հետաքրքրություն առաջացրեց, սակայն հասանելի էր միայն ապահովված մարդկանց։ Միայն 20-րդ դարում այդ խաղին կարողացան միանալ հասարակության այլ խավեր։

## Խաղի կանոնները
Խաղաքարտերի վրա 5 շարքով 3 տողերում և 9 սյունակներում տեղավորված են 15 պատահական թվեր, տասնյակները համապատասխանում են ձախ սյունակին՝ սկսած զրոյից, 90-ը տեղավորվում է վերջին սյունակում։ Խաղը կայանում է նրանում, որ խաղացողները փակում են խաղաքարտի վրայի համարները  հատուկ խաղանիշերի վրա նշված 1-ից մինչև 90 թվերը (ավելի հաճախ փայտե կամ պլաստմասե տակառիկներ)։ Խաղացողներից մեկը (սովորաբար հերթով ամեն շրջանում) հայտարարում է թիվը, որը նա կարդում է «մութ» պարկից հանած խաղանիշերի վրա։ Հաղթում է այն խաղացողը, որն ավելի շուտ է փակում բոլոր թվերը կամ (ըստ համաձայնության) մեկ և ավելի հորիզոնական շարքեր իր խաղաքարտի վրա։ Վերջին դեպքում հաղթանակը, որը կախված է փակված թվերի շարքերից, կարող է կազմել միայն կես հաղթանակ կամ ընդհանրապես բացակայել՝ միայն ավարտելով ընթացիկ շրջանը և սկսելով նորը։

Խաղաքարերի վրա շատ թվեր ունեն ժողովրդական անուններ  (օրինակ՝ 12 -դյուժին, 13 - սատանի դյուժին)։

## Տարբերակներ
Կան լոտոյի տարբեր տեսակներ, երբ խաղաքարտերի վրա պատկերված են այլ սիմվոլներ։ Լոտոն դառնում է դիդակտիկ խաղ տարրական դասարանցիներին ճանապարհային երթևեկության կանոնները սովորեցնելու համար, միջնակարգ դպրոցի աշակերտների համար՝ համակցված մտածողության զարգացման համար։

## Լոտոն մշակույթում
Անտոն Չեխովի «Երեխաները» պատմվածքում լոտո են խաղում երեկոյան առանց հսկողության մնացած երեխաները՝ 2 եղբայր, 2 քույր և խոհարարի որդին։ Նրանց խաղի մեջ ուզում էր «մտնել» նաև գիմնազիստ Վասյան, բայց քանի որ վերջինս որպես խաղադրույք 1 մանրադրամի փոխարեն դրեց 1 ռուբլի, երեխաները հրաժարվեցին նրան խաղի մեջ ընդգրկել։

Սովետական ժամանակաշրջանում խաղը  քաղքենիության, «նախկինների», ձայնազուրկների խորհրդանիշն էր։ «Լույս՝ Ռուսաստանի վրա» (1947) ֆիլմի հերոսներից Օպտիմիստը   (դերակատար՝ Ռոստիսլավ Պլյատ) բացականչում է․ «Իսկ մենք եկեք․․․ լոտո խաղա՜նք։ Մեզ կգան վերցնելու, իսկ մենք նստած ենք և լոտո ենք խաղու՜մ»։

### Հեռուստատեսային վիճակախաղեր և հեռարձակումներ
* Ընտանեկան Լոտո, 1999 թվական, հեռուստատեսային վիճակախաղ։

## Ծանոթագրություններ

## Տես նաև
*Խաղ
*Վիճակախաղ
*Մոլեխաղ

## Արտաքին հղումներ

Կատեգորիա:Սեղանի խաղեր այբբենական կարգով
Պաոլո Մորանդո

**Պաոլո Մորանդո Կավացցոլա** (իտալերեն՝ **Paolo Morando Cavazzola**, ), Վերածննդի դարաշրջանի իտալացի նկարիչ։ Հիմնականում գործել է իր հայրենի Վերոնա քաղաքում։

## Կենսագրություն
Ծնվել է 1485-1488 թվականների միջակայքում, Վերոնայում։ Աշակերտել է վերոնացի նկարիչներ, հայր և որդի Դոմենիկո և Ֆրանչեսկո Մորոնեներին, որոնց ազդեցությունը նկատվում է նրա վաղ շրջանի ստեղծագործություններում, մասնավորապես՝ Վերոնայի Սան Բիաջո եկեղեցու պատկերազարդման նպատակով նկարած «Ավետում» և «Մանկանը կրծքով կերակրող Տիրամայրը» գործերում, որոնցում գերակայում են վառ, պայծառ գույները, կարմիրն ու քրոմագույնը։

Կավացցոլայի հետագա աշխատանքներում, ըստ արվեստի պատմաբանների վերլուծությունների ու եզրահանգումների, տարբեր ժամանակներում դրսևորվել է Ֆրանչեսկո Բոնսինյորիի, Ջովաննի Բելլինիի, Բրամանտեի, Անդրեա Մանտենյայի, Ռաֆայելի, Ջովան Ֆրանչեսկո Կարոտոյի, Ջորջոնեի, Պաոլո Վերոնեզեի ազդեցությունը։

## Ստեղծագործություններ
* *Տիրամայրը* (1509), La Gazzada, Կանյոլա հիմնադրամ
* *Ավետում* (1510-1511), որմնանկար Վերոնայի սբ. Նացարո եկեղեցում
* Քրիստոսի չարչարանքները (5 տեսարան), 1517 թ. և *Խաչից իջեցնելը* (համարվում է Կավացցոլայի գլուխգործոցը), պահպանվում է Վերոնայի Վեկկիո ամրոցում
* *Սբ. Ռոկկա* (1518), Լոնդոն, Ազգային պատկերասրահ 
* *Սբ. Կույսը* (1518), Ֆրիցցոնիի հավաքածու, Միլան
* *Տիրամայրը* (1519), Ֆրանկֆուրտի արվեստների ինստիտուտ
* *Սբ. Կույսը վեց սրբերի և նվիրատու Կատերինա Սկակկոյի հետ*, Վերոնայի Վեկկիո ամրոց
* *Ասպետն ու նրա զինակիրը*, Ուֆֆիցի, Ֆլորենցիա
* *Կնոջ դիմանկար*, Կառարայի ակադեմիա, Բերգամո
* Ջովաննի Էմիլիոյի դիմանկարը, Դրեզդեն, Գերմանիա

## Գրականություն
**Review of Cavazzola by Christian Hornig*, Rona Goffen. The Art Bulletin, Vol. 62, No. 2 (Jun., 1980), pp.&nbsp;323–325.
* Web Gallery of Art biography.
* Sydney Joseph Freedberg, *Pintura en Italia, 1500-1600*, pag. 358-59, Cátedra, Madrid, 1978, ISBN 84-376-0153-3
* *The Grove Dictionary of Art*, MacMillan editore, 2000
* Giorgio Vasari. *La vita dei più importanti architetti, pittori, e scultori italiani da Cimabue ai nostri tempi*, Cátedra, 2002, ISBN 978-84-376-1974-3
* Giuseppe Maggioni, Opere d'arte sui Santi Medici nel Veneto, La Festa dei santi Cosma e Damiano in Alberobello, 9-15, 2017, Ed. Aga, Alberobello.

## Պատկերասրահ

Cavazzola Guerrero con su escudero 1518-22 Uffizi.jpg|*Ասպետն ու իր զինակիրը*, Ուֆֆիցի, Ֆլորենցիա 
File:Cavazzola Retrato de dama Accademia Carrara, Bergamo.jpg|*Կնոջ դիմանկար*, Կառարայի ակադեմիա, Բերգամո
File:Paolo Morando - Saint Roch - Google Art Project.jpg|*Սան Ռոկկո*, Ազգային պատկերասրահ, Լոնդոն
File:Paolo Morando - The Virgin and Child, Saint John the Baptist and an Angel - Google Art Project.jpg|*Տիրամայրը Մանկան և հրեշտակների հետ*, Ազգային պատկերասրահ, Լոնդոն
File:Paolo morando detto cavazzola, madonna col bambino, 1518.JPG|*Տիրամայրը Մանկան հետ*, Պոլդի Պեցցոլիի թանգարան, Միլան


## Ծանոթագրություններ

## Արտաքին հղումներ
*  
*  

Կատեգորիա:16-րդ դարի իտալացի նկարիչներ
Սուրբ Երրորդության եկեղեցի (Պարնելա)

**Սուրբ Երրորդության եկեղեցի (Պարնելա)** (), անգլիկան եկեղեցի, երկրպագության վայր Նոր Զելանդիայի Օքլենդ քաղաքի Պարնելա արվարձանում։

## Պատմություն
Տաճարի պատմությունը սկսվում է 19-րդ դարի կեսերից։ Մի քանի դար շարունակ այդտեղ կառուցվել և ավերվել են տարբեր եկեղեցիներ։ Օքլենդի անգլիկան առաջին եկեղեցին եղել է Սբ. Պաուլի եկեղեցին։ 1849 թվականին այստեղ կառուցվել է Սբ. Վառնավայի եկեղեցին, որը հետագայում քանդվել է։

1860 թվականին հիմնադրվել է Ս. Մարիամի եկեղեցին, բայց այն փոքր էր։ 1886 թվականին հին եկեղեցին քանդվել է և նրա տեղում սկսվել է նոր՝ Սբ. Մարիամի եկեղեցու շինարարությունը։ Շենքը նախագծվել է Բենջամին Մաունթֆորդի կողմից գոթական ոճով, շինարարությունն ավարտվել է 1897 թվականին։ Մինչև 1973 թվականը այդտեղ են գտնվել մայր տաճարը և Օքլենդի Անգլիկան գլխավոր եկեղեցին։ 1982 թվականին Սուրբ Մարիամին եկեղեցին Պարնելայից տեղափոխել են իր ներկայիս վայր Մայր տաճարի մոտ։

1973 թվականին ավարտվել է Սուրբ Երրորդության եկեղեցու շինարարությունը, որի հիմքը դրվել է 1957 թվականին։

Սուրբ Երրորդության ներկայիս տաճարը նախագծվել է 1991 թվականին, իսկ շինարարությունն ավարտվել է 1995 թվականին։ Շենքի ճարտարապետական ոճը տարբերվում է նրանով, որ իր մեջ միավորել է երկու բոլորովին տարբեր ոճեր։ Տաճարն ունի սրածայր տանիքը երեք գագաթներով և երկու գլխավոր մուտքերով։ Արևելյան և արևմտյան թևերը տարբերվում են վիտրաժային պատուհաններով

## Ծանոթագրություններ

## Արտաքին հղումներ
* Պաշտոնական կայք
* Սուրբ Երրորդության տաճար

Կատեգորիա:Նոր Զելանդիայի եկեղեցիներ
Լեռնե՜ր ներշնչված դարձյալ ձեզանով…

**«Լեռնե՜ր ներշնչված դարձյալ ձեզանով…»**, Հովհաննես Թումանյանի բանաստեղծություն՝ գրված 1890 թվականին, «Հառաչանք» պոեմի նախերգանք։

## Պատմություն
Ինքնագիրը չի պահպանվել։ Կորել է 1908 թվականի դեկտեմբերի 23-ի լույս գիշերը, երբ բանաստեղծին ձեռբակալելուց առաջ ժանդարմերիան խուզարկել է բանաստեղծի բնակարանը և այլ ձեռագրերի հետ բռնագրվել է նաև պոեմի հիշյալ ձեռագիրը։

## Ստեղծման պատմություն
Առաջին անգամ տպագրվել է՝ «Դաշնակներ» (փոփոխած, Թիֆլիս, 1896 թվական), այնուհետև «Բանաստեղծություններ», (Թիֆլիս 1903), 1908 և 1922 թվականներին։ Թումանյանն իր ժողովածուների մեջ այս բանաստեղծությունը ավելացրել է, համարելով իր ամբողջ ստեղծագործությունների նախերգանք։ Այս նախերգանքով է սկսվել Եղիշե Չարենցի 1934 թվականի «Գեղարվեստական երկեր» ժողովածուն։ Թումանյանը հետևելով այդ սովորությանը և գիտակցելով այդ բանաստեղծության կարևորությունը՝ իր լիակատար ժողովածուի առաջին հատորը նույնպես սկսել է «Նախերգանքով»։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Նոտր Դամ (Օտտավա)

**Աստվածամոր բազիլիկ (Նոտր Դամ)**, կաթոլիկ տաճար  Կանադայի մայրաքաղաք Օտտավայում։ Օտտավայի արքեպիսկոպոսության մայր տաճարն է։ Հասցեն՝ Սասեքսի անցուղի 375, շրջան՝ Լոուեր-Թաուն։ Ընդգրկվել է Կանադայի ազգային պատմական հուշարձանների շարքում 1990 թվականին։

## Պատմություն և ճարտարապետություն
Սկզբում Նոտր Դամի տեղում եղել է Սեն-Ժակ (Հակոբ առաքյալ) փոքրիկ փայտե եկեղեցին, որը կառուցվել է 1832 թվականին։ 1841 թվականին եկեղեցին քանդվել է ավելի մեծ եկեղեցի կառուցելու համար, որի նախագիծը կազմել են Անտուան Ռոբիյարը և հայր Կաննոնը նեոկլասիցիզմի ոճով։

Սակայն 1844 թվականին՝ ստորին հատվածի ավարտից հետո, եկեղեցու համայնքի ղեկավարությունը փոխվել է, և շինարարությունը ավարտին հասցնելու համար Ֆրանսիայից ժամանել է հայր Թելմոնը, որը որոշել է դիզայնը փոխել այդ ժամանակ ավելի լայն ժողովրդականություն վայելող նեոգոթիկայի ոճով։ Այսպիսով՝ կառույցի ստորին հատվածը կառուցվել է նեոկլասիցիզմի, վերին հատվածը՝ նեոգոթիկայի ոճով։

Թեև շենքի հիմնական մասն ավարտվել է մինչև 1846 թվականը, միայն 1866 թվականին են տաճարի վրա տեղադրվել սայրեր։

Տաճարի ինտերիերը վառ գունազարդված և զարդարված է փորագրված զարդերով, վիտրաժներով և հարյուրավոր արձաններով։

Տաճարը ամենահին եկեղեցին է Օտտավայի տարածքում և կաթոլիկ արքեպիսկոպոսի նստավայրը։ Նրա կրկնակի սայրերը և Տիրամոր ոսկեզօծ արձանը լավ տեսանելի են մոտակա Խորհրդարանական բլրից և հարակից տարածքներից։ Եկեղեցին վերանորոգվել է 1990-ականների վերջին։ Պատարագներն անցկացվում են ֆրանսերեն և անգլերեն։

Կոմպոզիտոր Ամեդե Տրամբլեն ծառայել է որպես տաճարի երգեհոնահար 1894-1920 թվականներին։

## Ծանոթագրություններ

## Գրականություն
* Fletcher, Katharine. *Capital Walks: Walking Tours of Ottawa*, Markham, Ontario: Fitzhenry & Whiteside, 2004.
* Kalman, Harold and John Roaf. *Exploring Ottawa: An Architectural Guide to the Nation’s Capital.* Toronto: University of Toronto Press, 1983.

## Արտաքին հղումններ
* Պաշտոնական կայք
* gcatholic.org entry

Կատեգորիա:1858 հիմնադրումներ
Կատեգորիա:Կանադայի եկեղեցիներ
Ծերունին և ծովը (ֆիլմ)

«**Ծերունին և ծովը**» (), ռեժիսոր Ջոն Սթերջեսի կինոֆիլմը (1958), Էռնեստ Հեմինգուեյի համանուն վեպի էկրանավորումը։ Գլխավոր դերը կատարել է Սփենսեր Թրեյսին։

## Սյուժե
Ծերունին (Սփենսեր Թրեյսին) արդեն 84 օր անընդմեջ ամեն առավոտ դուրս է գալիս ծով, բայց վերադառնում է ձեռնունայն։ Նախկինում նրան օգնում էր մի տղա (Ֆելիպե Պասոս), բայց վերջինիս հայրն ստիպում է գնալ ավելի հաջողակ ձկնորսի մոտ։ Այնուամենայնիվ, ծերունին շարունակում է հավատալ, որ անհաջողությունների շղթան մի օր կավարտվի։ Ի վերջո, 85-րդ օրը նա սովորականից շատ ավելի հեռու է լողում, և շուտով նրա խայծին ընկնում է հսկայական ձուկ։

## Դերերում
* Սփենսեր Թրեյսի – ծերունի / պատմող
* Ֆելիպե Պասոս – տղա
* Հարրի Բելլավեր – Մարտին
* Դոն Դայմոնդ – սրճարանի սեփականատերը
* Դոն Բլեքմեն – սևամորթ
* Մերի Հեմինգուեյ – զբոսաշրջիկ

## Ստեղծում
Ֆիլմի ռեժիսորական աշխատանքներին մասնակցել են Հենրի Քինգը և Ֆրեդ Ցինեմանը, որոնք չեն նշվել լուսագրերում։

Ֆիլմը նկարահանվել է արևմտյան կիսագնդի տարբեր վայրերում՝ Կուբայում, Հավայան կղզիներում և Բահամյան կղզիներում, Կուլումբիայում, Էկվադորում (մասնավորապես Գալապագոսյան կղզիներում), Պանամայում, Պերուում։

Ծերունու կողմից բռնված ձուկը գծավոր մարլին է 3,4 մետր երկարությամբ։ Ֆիլմում առկա են իրական, ոչ բեմադրված տեսարաններ, որոնցից են այդ ձկան՝ ջրից դուրս նետվելու տեսարանները։

## Արձագանքներ
Ֆիլմը ոչ միանշանակ է ընդունվել կինոքննադատների և մամուլի կողմից։ Խորհրդային նշանավոր ռեժիսոր Միխայիլ Ռոմն իր «Կինոն արվեստների համակարգում» գրքում գրել է. «...Թեև հեղինակն ինքը գովաբանել է «Ծերունին և ծովը» բեմադրությունը, ինձ թվում է, որ ֆիլմը ոչ միայն ավելի վատն է պատմվածքից, այն պարզապես շատ վատ կինեմատոգրաֆիա է։ Չի փրկում նույնիսկ այնպիսի հմայիչ և խելացի դերասան, ինչպիսին է Սփենսեր Թրեյսին։

## Մրցանակներ
* 1959 – «Օսկար» մրցանակ լավագույն երաժշտության համար (Դմիտրի Տյոմկին)
* 1959 – «Օսկար» մրցանակի երկու անվանակարգեր՝ լավագույն դերասան (Սփենսեր Թրեյսին) և լավագույն օպերատորական աշխատանք (Ջեյմս Վոնգ Հոու)
* 1959 – «Ոսկե գլոբուս» մրցանակի առաջադրում լավագույն դրամատիկ դերասանի համար (Սփենսեր Թրեյսի)
* 1958 – ԱՄՆ կինոքննադատների ազգային խորհրդի երկու մրցանակ՝ լավագույն ֆիլմի և լավագույն դերասանի (Սփենսեր Թրեյսին) համար

## Ծանոթագրություններ

## Արտաքին հղումներ
* 
* 

Կատեգորիա:1950-ականների անգլերեն ֆիլմեր
Կատեգորիա:1958 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան դրամա ֆիլմեր
Կատեգորիա:Էռնեստ Հեմինգուեյի ստեղծագործությունների էկրանավորումներ
Կատեգորիա:Լավագույն երաժշտության համար Օսկարի մրցանակակիր ֆիլմեր
Կատեգորիա:1950-ականների ամերիկյան ֆիլմեր
Կատեգորիա:Ֆրեդ Ցինեմանի ֆիլմեր
Կատեգորիա:1958 դրամա ֆիլմեր
Տաթևիկ Գասպարյան

**Տաթևիկ Մաթևոսի Գասպարյան** (), հայ պետական և քաղաքական գործիչ, ՀՀ ԱԺ 7-րդ գումարման պատգամավոր։

## Կենսագրություն
Ծնվել է 1983 թվականի մայիսի 10-ին Արարատի մարզի Շահումյան գյուղում։ 2005 թվականին ավարտել է Երևանի Վալերի Բրյուսովի անվան պետական լեզվաբանական համալսարանի օտար լեզուների ֆակուլտետը։ Անգլերենի և իսպաներենի մասնագետ, ուսուցիչ։ Ներկայումս Երևանի Վալերի Բրյուսովի անվան պետական լեզվահասարակագիտական համալսարանի անգլերենի ամբիոնի հայցորդ է։ Վերապատրաստվել է «Ինթերնեյշնլ Հաուս» լեզվի ուսուցման կենտրոնում։ 2015 թվականին մասնակցել է Քեմբրիջի համալսարանի SELTA (մեծահասակների անգլերենի դասավանդում) ծրագրի դասընթացին։ 2005-2006 թվականներին  Օհանյան վարժարանում եղել է անգլերենի ուսուցչուհի։ 2006 թվականից՝ Եվրասիա միջազգային համալսարանի, 2018 թվականից «Նորարարական կրթություն» հիմնադրամի դասախոս է։ 2016 թվականից «Հասարակության զարգացմանն աջակցող կանանց ասոցիացիա»  հասարակական կազմակերպության  անդամ է։ 2018 թվականի դեկտեմբերի 9-ին ընտրվել է ԱԺ պատգամավոր «Իմ քայլը» կուսակցությունների դաշինքի թիվ 5 ընտրատարածքի տարածքային ընտրական ցուցակով։ Գիտական 6 հոդվածի հեղինակ է։ Ամուսնացած է, ունի երեք զավակ։

## Ծանոթագրություններ

Կատեգորիա:1983 ծնունդներ
Կատեգորիա:ԵՊԼՀ շրջանավարտներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:ՀՀ ԱԺ 8-րդ գումարման պատգամավորներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Կատեգորիա:Մայիսի 10 ծնունդներ
Կատեգորիա:Քաղաքացիական պայմանագիր կուսակցության անդամներ
Սերգեյ Ատոմյան

**Սերգեյ Սամվելի Ատոմյան** (), հայ պետական և քաղաքական գործիչ, ՀՀ ԱԺ 7-րդ գումարման պատգամավոր, Արարատի մարզպետի նախկին տեղեկալ։ Ներկայումս զբաղեցնում է ՀՀ արդարադատության նախարարության քրեակատարողական ծառայության պետի պաշտոնը։ Արդարադատության գեներալ-մայոր է։

## Կենսագրություն
Ծնվել է 1986 թվականի հուլիսի 6-ին  Արարատի մարզի Դվին գյուղում։ 2004-2006 թվականներին ծառայել է Հայաստանի ոստիկանության զորքերում։ Եղել է պահեստազորի ավագ լեյտենանտ։ 2010 թվականինն ավարտել է Գավառի պետական համալսարանի իրավագիտության ֆակուլտետը, 2017 թվականին՝ Հայաստանի պետական կառավարման ակադեմիայի մագիստրատուրան։ 2012-2014 թվականներին աշխատել է Հայաստանի ոստիկանության Արմավիրի վարչության, այնուհետև՝ Արարատի մարզային քննչական վարչության քննիչ։ 2014-2018 թվականներին աշխատել է Հայաստանի քննչական կոմիտեի Արարատի մարզային քննչական վարչության քննիչ։ Արդարադատության առաջին դասի խորհրդական, կապիտան է։ 2018 թվականի դեկտեմբերի 9-ին ընտրվել է ԱԺ պատգամավոր «Իմ քայլը» կուսակցությունների դաշինքի թիվ 5 ընտրատարածքի տարածքային ընտրական ցուցակով։ 2021 թվականի հունիսի 23-ին նշանակվել է ՀՀ Արարատի մարզպետի տեղակալ։ 2021 թվականի սեպտեմբերի 15-ին նշանակվել է ՀՀ արդարադատության նախարարության քրեակատարողական ծառայության պետ։

## Ընտանիք
Ամուսնացած է, ունի մեկ զավակ։

## Ծանոթագրություններ

Կատեգորիա:ՀՀ ԱԺ 7-րդ գումարման պատգամավորներ
Կատեգորիա:ՀՀ արդարադատության գեներալ-մայորներ